PPKE BTK

**PÁZMÁNY SZENIOR EGYETEM**

2022 tavaszi szemeszter

**jelenléti és online (hibrid) kurzus**

**Párizs műkincsei: múzeumi kalandozások**

*Tudományág:* művészettörténet

Párizsról nem alaptalanul tartják, hogy a művészetek fővárosa. Miután épített örökségét bejártuk, tavasszal műgyűjteményeinek felfedezésére indulunk. Az egykori világbirodalom fővárosában szinte a teljes emberi kultúrtörténetről képet lehet alkotni. Ebből a kimeríthetetlen kincsestárból válogatunk ebben a félévben: egyik fő színhelyünk a Louvre lesz, amelynek bejárása önmagában is napokig eltartana. Ezúttal képet kaphatunk ókori, középkori, reneszánsz és klasszicista műalkotásairól. A félév második felében az impresszionizmuson és a posztimpresszionizmuson lesz a hangsúly. Nem hiányozhatnak az olyan ikonikus főművek, mint a Mona Lisa vagy az Olympia sem. Előadásainkban hangot kapnak Párizs magyar vonatkozásai is: így egy rejtélyes népvándorláskori sírlelet, melynek Kárpát-medencei kapcsolatai vannak, és Rippl-Rónai, akinek alkotásai Párizsban is kiállják a versenyt.

Az előadások **szerdai** napokon 17 órakor kezdődnek.

|  |  |  |
| --- | --- | --- |
| Dátum | A kurzus előadásai | Előadó |
| Március 2. | Válogatás a Louvre híres ókori műkincseiből | Dr. Jankovits Katalin  |
| Március 9. | Görög vázák Párizs múzeumaiban | Dr. Bencze Ágnes |
| Március 16. | Nemzeti hős vagy hun bérenc? A tournai-i kincslelet | Dr. Szakács Béla Zsolt |
| Március 23. | Korai németalföldi képek a Louvre gyűjteményében | Dr. Kovács Imre |
| Március 30. | A Louvre kincseiből: Leonardo: Mona Lisa | Dr. Jernyei Kiss János |
| Április 6. | A Louvre kincseiből: David: A Horatiusok esküje | Dr. Jernyei Kiss János |
| Április 27. | Monet: Tavirózsák (Orangerie Múzeum) | Dr. Jernyei Kiss János |
| Május 4. | Édouard Manet: Olympia (Musée d’Orsay) | Dr. Kopócsy Anna |
| Május 11. | Rippl-Rónai József alkotásai a Musée d’Orsay-ban | Dr. Kopócsy Anna |
| Május 18. | A Montmartre negyedről | Dr. Bizzer István |
| Május 25. | Gustave Moreau és műteremmúzeuma | Dr. Bizzer István |